Skoor kook oor! | Skoor. Uit my Koskas.
Category Archives: Skoor kook oor!
My ma is vreeslik oor kaaskoek in 'n restaurant eet. Maar dan MOET dit 'n gebakte kaaskoek wees. Die drilsels wat restaurante soms vir R30 'n stukkie voorsit, wat gou in 5 minute uit 'n boks saamgeflans is, steek haar dwars in die krop.
Hier is 'n resep vir 'n vinnige gebakte een, sonder groot omslagtigheid of sweetdruppels.
Breek ** 'n 300g pakkie tennisbeskuitjies (hoekom is dit Tennisbeskuitjies genoem?), en meng met 250g gesmelte margarien. Druk dit onder-in 'n oondvaste bakding vas as kors.
Klits 400g suiker, 400g roomkaas, 250ml room, 6 eiers en 10ml vanilje geursel saam, tot die suiker opgelos is.
Skep dit bo-oor die kors, en bak vir 15 minute teen 180 grade celcius, OF 25 minute teen 150 grade celcius.
** as jy neute of koekies of iets dergliks moet fyn kry, gooi dit in 'n sakkie, en le in met 'n wynbottel. Dit is die gouste, en skoonste manier.
Posted by Skoor op Julie 30, 2009 in Skoor kook oor!
Met die dat Oktober die maand is waarin hierdie belangrike leier van die Boerevolk, se verjaardag herdenk word, het ek op oom Peter Thomas se webwerf, www.peterjasie.co.za, gaan steel, en plaas ek dit vir die onthou. Moet tog net asb. nie vir Luke Watson van die koek aanbied nie, hy stik te gou aan enigiets Afrikaans!
Klop botter en suiker tot lig en romerig.
Voeg eiergele een vir een by en meng goed na elke byvoeging.
Voeg geursel by die brandewyn.
Voeg droë bestanddele om die beurt met brandewynmengsel by bottermengsel.
Skud korente en gemengde skil saam met 'n bietjie koekmeel in 'n sakkie. Voeg by mengsel. Meng goed.